મને એ પણ યાદ આવે છે કે એ દિવસોમાં 78 આરપીએમની એવી રેકોર્ડઝ પણ બહાર પાડવામાં આવતી હતી જેમાં રેકોર્ડની બન્ને તરફ એક કરતા વધુ ગીતો સમાવાયાં હોય. બન્ને તરફ ત્રણ ત્રણ ગીતોના ‘ગ્રુવ્સ’ (grooves) એટલે કે આંકા એકબીજાની અંદર સમાંતરે ગોઠવવાથી આ શક્ય બનતું હતું પણ એ પ્રયોગ બહુ સફળ થયો નહીં કારણકે સાઉંડબોક્સની અણીદાર પીનો એક ગ્રુવ પરથી બીજા ગ્રુવ પર જલ્દી સરકી જતી અને વાગતું ગીત બદલાઈ જતું .આવી રેકોર્ડઝને પઝલ રેકોર્ડ કહેવામાં આવતી “શર્ત”નું આ ગીત પણ આવી જ એક પઝલ રેકોર્ડ પર હતું, ને સાદી રેકોર્ડ પર પણ.